**2020. 01. 01-től társaságunk új Gfb tarifát hirdetett**

2019.11.04

Kedves Partnereink!

2020. 01. 01-től társaságunk **új Gfb tarifát** hirdetett.

A tarifa struktúrájában nincs változás, csak néhány új elemet vezettünk be.

**Új díjszámítási paraméter**

Kizárólag a **3500 kg össztömeg alatti tehergépjárművek** esetében vezettünk be új díjszámítási paramétereket.

A 3500 kg össztömeg alatti tehergépjárművek tarifálásakor **magánszemély** szerződő esetén is meg kell adni az alábbi adatokat:

* **Jogosítvány megszerzésének dátuma:** a B kategóriás jogosítvány megszerzésének dátuma;
* **Szerződő életkora**

Az érintett szerződések: új és meglévő, határozatlan tartamú, nem flotta, nem veterán szerződések.

**Új használati mód**

Díjat nem befolyásoló, de kötelezően megadandó új használati mód: **reptéri kiszolgáló jármű**

Minden járműfajta, és minden szerződő típus esetén kötelezően megadandó adat.

**Kármentességi hűség kedvezmény** (szorzó)

A Kármentességi extra kedvezmény (szorzó) nem ismeretlen, ill. új számotokra: a **meglévő**, B10 bonus-besorolású, 2014 vagy az előtti kockázatviselési kezdetű szerződésekre vonatkozik. A kedvezményt minden partnertípusnál érvényesítjük (magánszemély, intézmény). Érintett járműfajták a személygépjárművek.

Az év végi évfordulós szerződések (felmondások, átkötések, átdolgozások) kezelésével kapcsolatos információkat folyamatosan frissítjük, ezeket az AKP Infotárban a Gépjármű biztosítások menüpontban találjátok meg.

Sikeres értékesítést kívánunk!

Értékesítés-támogatási igazgatóság